Orgideë op skou gehuldig, bekroon | Netwerk24
Orgideë op skou gehuldig, bekroon
Deur Nielen De Klerk@Nielendk 06 November 2019 06:01
Die wenners van verskillende afdelings van die skou hier by hul wenplante, is (van links) Abraham Vermeulen, Roy Swart, Sheila Smith, Bes Gous, Jonathan Dennis, Nicela Kleyn en Geon Burden. Volkmar Schmidt en Chris Randlehoff was afwesig.
Orgideë-liefhebbers het die afgelope naweek ’n blaaskans van rugby geneem om dié plant in al sy glorie te waardeer.
Die Tygerberg-orgideegroep se jaarlikse Lenteskou is van Vrydag tot Sondag in die Tygervallei-winkelsentrum gehou. Volgens Abraham Vermeulen, voorsitter van die groep, is presies 100 orgideë uitgestal.
Weens vanjaar se “eienaardige” weer het hulle egter ’n groot verskeidenheid van gehalte waargeneem. “Party was goed en party slegter (as verwag),” sê hy.
Die wenners van vanjaar se skou is as volg:
. Skoukampioen: Vanda Aurantiaca van Abraham en Carine Vermeulen (Brackenfell);
. Reserwekampioen: Miltoniopsis Red Knight van Chris Randlehoff (Brackenfell);
. Beste Cattleya: Jackfowlieara Appleblossom: “October Delight” van Sheila Smith (Bothasig);
. Beste Cymbidium: Cymbidium Australian Midnight: “Black Beauty” van Jonathan en Mary Dennis (Belhar);
. Beste Dendrobium: Dendrobium cerinum van Volkmar Schmidt (Durbanville);
. Beste Oncidium: Miltoniopsis Red Knight van Chris Randlehoff (Brackenfell);
. Beste Paphiopedilum: Paphiopedilum Pinocchio van Geon Burden (Durbanville);
. Beste Phragmipedium: Phragmipedium Cuzco Blood x Phragmipedium (Memoria Dick Clements) van Jonathan en Mary Dennis (Belhar);
. Beste Phalaenopsis: Phalaenopsis Taipei Gold van Roy en Erica Swart (Kraaifontein);
. Beste Vanda: Vanda aurantiaca van Abraham en Carine Vermeulen (Brackenfell);
. Beste eksotiese orgideë: Bulbophyllum fritillariiflorum van Volkmar Schmidt (Durbanville);
. Beste Afrika- en Maskareen-eiland orgideë: Aerangis modesta van Bes Gous (Welgemoed);
. Beste Beginner: Paphiopedilum Doll’s Kobold van Nicela Kleyn (Bellville).